Predkladacia správa

             Informácia o 8. zasadnutí Konferencie zmluvných strán Bazilejského dohovoru sa predkladá v súlade s uznesením vlády SR č. 969/2006.
	Zasadnutie Konferencie zmluvných strán Bazilejského dohovoru schválilo viacero rozhodnutí a odporúčaní, ktorých vypracovanie vyplynulo z úloh daných predchádzajúcim zasadnutím konferencie. 
Konferencia zmluvných strán prijala rozhodnutie o spolupráci a koordinácii medzi tromi environmentálnymi dohovormi - Bazilejský dohovor, Štokholmský dohovor  a Rotterdamský dohovor.
	Konferenciou zmluvných strán bola tiež prijatá „Nairobská deklarácia o environmentálne vhodnom nakladaní s elektronickým a elektrickým odpadom“ predložená prezidentom COP8.

Materiál sa predkladá na rokovanie vlády ako informácia a v súlade s čl. 10 ods. 6a Smernice na prípravu a predkladanie materiálov na rokovanie vlády SR nebol predložený na pripomienkové konanie.

	Materiál nemá finančný, ekonomický, environmentálny vplyv ani vplyv na zamestnanosť.